Blaze7451/Wiki-th-20250601 huggingface dataset:
แม่แบบ:Flatlist/styles.css

/* Style for horizontal lists (separator following item). This is implement for Minerva.
@source mediawiki.org/wiki/Snippets/Horizontal_lists
@revision 9 (2016-08-10)
@author User:Edokter
*/
body.skin-minerva .hlist dl,
body.skin-minerva .hlist ol,
body.skin-minerva .hlist ul {
margin: 0;
padding: 0;
}
body.skin-minerva .hlist dd,
body.skin-minerva .hlist dt,
body.skin-minerva .hlist li {
margin: 0;
display: inline;
}
body.skin-minerva .hlist.inline,
body.skin-minerva .hlist.inline dl,
body.skin-minerva .hlist.inline ol,
body.skin-minerva .hlist.inline ul,
body.skin-minerva .hlist dl dl,
body.skin-minerva .hlist dl ol,
body.skin-minerva .hlist dl ul,
body.skin-minerva .hlist ol dl,
body.skin-minerva .hlist ol ol,
body.skin-minerva .hlist ol ul,
body.skin-minerva .hlist ul dl,
body.skin-minerva .hlist ul ol,
body.skin-minerva .hlist ul ul {
display: inline;
}
body.skin-minerva .hlist .mw-empty-li,
body.skin-minerva .hlist .mw-empty-elt {
display: none;
}
body.skin-minerva .hlist dt:after {
content: ": ";
}
body.skin-minerva .hlist dd:after,
body.skin-minerva .hlist li:after {
content: " · ";
font-weight: bold;
}
body.skin-minerva .hlist dd:last-child:after,
body.skin-minerva .hlist dt:last-child:after,
body.skin-minerva .hlist li:last-child:after {
content: none;
}
body.skin-minerva .hlist dd dd:first-child:before, body.skin-minerva .hlist dd dt:first-child:before, body.skin-minerva .hlist dd li:first-child:before,
body.skin-minerva .hlist dt dd:first-child:before, body.skin-minerva .hlist dt dt:first-child:before, body.skin-minerva .hlist dt li:first-child:before,
body.skin-minerva .hlist li dd:first-child:before, body.skin-minerva .hlist li dt:first-child:before, body.skin-minerva .hlist li li:first-child:before {
content: " (";
font-weight: normal;
}
body.skin-minerva .hlist dd dd:last-child:after, body.skin-minerva .hlist dd dt:last-child:after, body.skin-minerva .hlist dd li:last-child:after,
body.skin-minerva .hlist dt dd:last-child:after, body.skin-minerva .hlist dt dt:last-child:after, body.skin-minerva .hlist dt li:last-child:after,
body.skin-minerva .hlist li dd:last-child:after, body.skin-minerva .hlist li dt:last-child:after, body.skin-minerva .hlist li li:last-child:after {
content: ")";
font-weight: normal;
}
body.skin-minerva .hlist ol {
counter-reset: listitem;
}
body.skin-minerva .hlist ol > li {
counter-increment: listitem;
}
body.skin-minerva .hlist ol > li:before {
content: " " counter(listitem) "\a0";
}
body.skin-minerva .hlist dd ol > li:first-child:before,
body.skin-minerva .hlist dt ol > li:first-child:before,
body.skin-minerva .hlist li ol > li:first-child:before {
content: " (" counter(listitem) "\a0";
}
การระบาดทั่วของโควิด-19 ในประเทศแซมเบีย

การระบาดทั่วของไวรัสโคโรนา พ.ศ. 2562–2563 โดยได้รับการยืนยันว่าเริ่มต้นขึ้นที่ประเทศแซมเบีย เมื่อเดือนมีนาคม พ.ศ. 2563

**อ้างอิง**
หมวดหมู่:การระบาดทั่วของโควิด-19 แบ่งตามประเทศ
วัดยางสุทธาราม

วัดยางสุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร มีเนื้อที่ 6 ไร่ 2 งาน 6 ตารางวา ปัจจุบัน พระครูจันทสุทธิวัฒน์ (สายัณห์ จนฺทวํโส น.ธ.เอก, ป.ธ.๔) เป็นเจ้าอาวาส

**ประวัติ**
วัดยางสุทธารามตั้งเมื่อปี พ.ศ. 2313 ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2515 สร้างโดยเจ้าสามกรม มีข้อสันนิษฐานว่าสร้างในสมัยกรุงธนบุรีเพราะรูปทรงของอุโบสถมหาอุด คือ มีประตูหน้าไม่มีประตูหลัง ไม่มีช่อฟ้าใบระกา หางหงส์ แต่เดิมบริเวณวัดเป็นที่สวนมีต้นยางมาก จึงเรียกว่า วัดยาง ต่อมาเปลี่ยนชื่อเป็น "วัดยางสุทธาราม" เมื่อวันที่ 29 พฤษภาคม พ.ศ. 2512

**อาคารเสนาสนะ**
อุโบสถหลังใหม่เป็นอาคารก่ออิฐถือปูน กว้าง 12 เมตร ยาว 22 เมตร สร้างเมื่อ พ.ศ. 2519 มีพระพุทธรูปปางประทานพรเป็นพระประธาน ฝาผนังเป็นหินอ่อน วิหารกว้าง 7 เมตร ยาว 11 เมตร ภายในประดิษฐานพระประธาน มีนามว่า หลวงพ่อใหญ่ เป็นพระพุทธรูปปูนปั้นปางสมาธิ หน้าตักกว้างประมาณ 69 นิ้ว มีศาลาการเปรียญเป็นอาคารก่ออิฐถือปูนทรงไทย กว้าง 10 เมตร ยาว 21 เมตร

**อ้างอิง**
ยางสุทธาราม
หมวดหมู่:โบราณสถานในเขตบางกอกน้อย
วัดยาง (กรุงเทพมหานคร)

วัดยาง เป็นพระอารามหลวงชั้นตรี ชนิดสามัญ ตั้งอยู่ในแขวงอ่อนนุช เขตสวนหลวง กรุงเทพมหานคร มีเนื้อที่ทั้งหมดโดยประมาณ 24 ไร่ 2 งาน 31 ตารางวา และที่ธรณีสงฆ์อีก 1 แปลงที่มีเนื้อที่ประมาณ 3 ไร่ 2 งาน 28 ตารางวา

**ประวัติ**
วัดยางตั้งขึ้นเมื่อปี พ.ศ. 2384 ไม่มีหลักฐานปรากฏเป็นที่แน่ชัดว่าสร้างในสมัยใด คาดว่าน่าจะสร้างขึ้นในสมัยรัตนโกสินทร์ สาเหตุที่เรียกว่าวัดยางเนื่องจากแต่เดิมมีพระพุทธรูปอันศักดิ์สิทธิ์ปางมารวิชัยที่สร้างขึ้นจากไม้แกะสลัก นามว่า หลวงพ่อโต ลอยมาหยุดหรือมายั้งบริเวณท่าน้ำหน้าวัด ชาวบ้านได้อัญเชิญหลวงพ่อโตขึ้นมาตั้งไว้ในวัดเพื่อกราบไหว้บูชา จึงได้ตั้งชื่อวัดว่า วัดยั้ง แต่ต่อมาเรียกเพี้ยนจนมาเป็นชื่อปัจจุบัน
ในปี พ.ศ. 2555 พระบาทสมเด็จพระมหาภูมิพลอดุลยเดชมหาราช บรมนาถบพิตรโปรดเกล้าฯ ยกขึ้นเป็นพระอารามหลวงชั้นตรีชนิดสามัญ เพื่อเฉลิมพระเกียรติ 84 พรรษา 

**อาคารเสนาสนะ**
พระอุโบสถสร้างขึ้นเมื่อปี พ.ศ. 2394 เดิมเป็นเรือนไม้ เก๋งจีน ก่ออิฐถือปูน ต่อมาสร้างใหม่เป็นคอนกรีตเสริมเหล็ก มุงหลังคา 2 รดน้ำด้วยกระเบื้องเผาเคลือบสี มีขนาดความกว้าง 6 เมตร ยาว 18 เมตร จนปี พ.ศ. 2536 ได้ขยายพื้นที่เพิ่มเติมเป็นขนาดกว้าง 8 เมตร ยาว 25 เมตร หลังคา 3 รดน้ำ มุงด้วยกระเบื้องดินเผาเคลือบมัน และได้รับพระราชทานวิสุงคามสีมาเมื่อวันที่ 29 พฤศจิกายน พ.ศ. 2537
พระวิหารกว้าง 20 เมตร ยาว 27.20 เมตร หลังคาทรงไทยใบเทศ ตรีมุข (สามมุข) มีช่อฟ้าใบระกา มุงด้วยกระเบื้องเคลือบ ประดิษฐานหลวงพ่อโต พระพุทธรูปปางมารวิชัยที่สร้างจากไม้แกะสลัก

**อ้างอิง**
ยาง
ยาง
วัดกลางสวน

วัดกลางสวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านเทิงทะโมกข์ ตำบลบางหญ้าแพรก อำเภอพระประแดง จังหวัดสมุทรปราการ ลักษณะพื้นที่ตั้งวัดเป็นที่ราบลุ่ม ห่างจากแม่น้ำเจ้าพระยาประมาณ 180 เมตร ตรงข้ามกับว่าที่ว่าการอำเภอพระประแดง
วัดกลางสวนสร้างขึ้นเมื่อประมาณ พ.ศ. 2360 ในรัชสมัยพระบาทสมเด็จพระพุทธเลิศหล้านภาลัย หลังสร้างป้อมปู่เจ้าสมิงพรายเสร็จ ทรงพระกรุณาโปรดเกล้าฯ ให้เจ้าพระยามหาโยธา (เจ่ง คชเสนี) คุมทหารมอญมาประจำที่ป้อมนี้ เมื่อ พ.ศ. 2358 แล้วทหารมอญได้สร้างวัดขึ้น ชาวบ้านเรียกว่า วัดแผ่โม่น ซึ่งเป็นภาษามอญ ต่อมาชาวบ้านได้ทำสวนปลูกผลไม้ต่าง ๆ ทางทิศตะวันออกของวัด จึงได้เปลี่ยนนามวัดเป็น "วัดกลางสวน" วัดกลางสวนได้รับพระราชทานวิสุงคามสีมาเมื่อประมาณ พ.ศ. 2371
อาคารเสนาสนะของวัดได้แก่ พระอุโบสถประดิษฐานพระพุทธรูปหลวงพ่อโตที่จำลองมาจากหลวงพ่อโตที่อำเภอบางพลี จังหวัดสมุทรปราการ หอสวดมนต์สร้างเมื่อ พ.ศ. 2521 ศาลาการเปรียญสร้างเมื่อ พ.ศ. 2485 กุฏิสงฆ์ 8 หลัง เป็นอาคารไม้และครึ่งตึกครึ่งไม้

**อ้างอิง**
กลางสวน
กลางสวน
วัดพญาปราบปัจจามิตร

วัดพญาปราบปัจจามิตร เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ริมคลองลัดหลวง ทางฝั่งตะวันตกติดกับวัดกลาง (ปัจจุบันเป็นตลาดสด) อยู่ในตำบลตลาด อำเภอพระประแดง จังหวัดสมุทรปราการ
วัดพญาปราบปัจจามิตรตั้งเมื่อ พ.ศ. 2357 สร้างขึ้นโดยชาวมอญบ้านทะมังที่อพยพมาจากเกาะทะมัง ประเทศพม่า มาอยู่ที่เมืองประทุมธานี พระบาทสมเด็จพระพุทธเลิศหล้านภาลัยโปรดให้ชาวมอญเหล่านี้อพยพมาอยู่ที่นครเขื่อนขันธ์เพื่อเป็นกำลังในการสร้างเมืองใหม่ ต่อมาได้สร้างวัดนี้ขึ้น โดยพญาปราบปัจจามิตรเป็นหัวหน้าดำเนินการสร้างวัดใหม่ จึงได้ขนานนามว่า "วัดพญาปราบปัจจามิตร" ตามชื่อผู้สร้าง แต่ชาวบ้านละแวกนั้นยังคงเรียกว่า วัดมะมอ วัดได้รับพระราชทานวิสุงคามสีมาเมื่อวันที่ 29 พฤษภาคม พ.ศ. 2357 ผูกพัทธสีมาเมื่อ พ.ศ. 2370
อุโบสถสร้างเมื่อ พ.ศ. 2357 ลักษณะทรงไทยโบราณ ฐานเป็นบัวคว่ำบัวหงาย ศาลาการเปรียญทรงโบราณสร้างเมื่อ พ.ศ. 2468

**อ้างอิง**
พญาปราบปัจจามิตร
พญาปราบปัจจามิตร
วัดโพธิ์บางโอ

วัดโพธิ์บางโอ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านบางโอ ตำบลวัดชลอ อำเภอบางกรวย จังหวัดนนทบุรี

**ประวัติ**
วัดโพธิ์บางโอไม่มีประวัติการสร้างและนามผู้สร้างที่แน่ชัด หนังสือ ประวัติวัดทั่วราชอาณาจักร เล่ม ๒ ของกรมการศาสนาระบุว่าวัดนี้สร้างขึ้นใน พ.ศ. 2310 ส่วนพระอธิการแดง ธมฺมสโร เจ้าอาวาสรูปที่ 6 (พ.ศ. 2482–2523) เคยเล่าว่าวัดนี้สร้างในสมัยสมเด็จพระสรรเพชญ์ที่ 8 (พระเจ้าเสือ) แต่เดิมชาวบ้านบริเวณนี้มีอาชีพเป็นช่างสานโอน้ำแบบโบราณขายเป็นส่วนมาก จึงเติมชื่อบ้านบางโอต่อท้ายชื่อวัด ต่อมาในสมัยพระบาทสมเด็จพระนั่งเกล้าเจ้าอยู่หัว สมเด็จพระศรีสุลาลัย พระราชมารดาในพระบาทสมเด็จพระนั่งเกล้าเจ้าอยู่หัว ทรงมอบให้พระสัมพันธวงศ์เธอ กรมหลวงเสนีบริรักษ์เป็นผู้บูรณะและได้ดูแลทะนุบำรุงอุปถัมภ์วัดโพธิ์บางโอตลอดมา จนมาถึงพระยาสากลกิจประมวญ (หม่อมหลวงแปลก เสนีวงศ์ ณ กรุงเทพ) ได้ทะนุบำรุงวัดโพธิ์บางโอร่วมกับญาติ ๆ บางครั้งชาวบ้านจึงเรียกวัดนี้ว่า วัดโพธิ์เสนี กรมศิลปากรขึ้นทะเบียนวัดนี้เป็นโบราณสถานตามประกาศราชกิจจานุเบกษา เล่ม 116 ตอนพิเศษ 7 ง หน้า 6–7 วันที่ 22 มกราคม พ.ศ. 2542

**อาคารเสนาสนะ**
พระอุโบสถมีหน้าบันสลักไม้รูปนารายณ์ทรงครุฑลายกนกขมวดเกี่ยวพันกัน เบื้องหลังมีเทพนมและยักษ์พนม ซุ้มประตูทางเข้าวัดทำเป็นหัวเม็ด เป็นเสาสี่เหลี่ยมย่อมุมไม้สิบสองสูงขึ้นและเอนเข้าหากัน รอบพระอุโบสถมีพาไลและกำแพงแก้ว ซุ้มใบเสมาทรงกลม ฐานของซุ้มก็เป็นทรงกลม ตัวซุ้มแหวะเป็นช่องหน้าต่างสามช่อง ทรงยอดโค้งคล้ายซุ้มจระนำ ข้างบนมียอดเล็ก ๆ ปั้นปูนลวดลายรับกับบัวยอดซุ้มและแข้งสิงห์เบื้องล่าง ลักษณะบ่งชี้ว่าเป็นฝีมือช่างสมัยสมเด็จพระเจ้าอยู่หัวบรมโกศ ใบเสมาเป็นหินทรายทำรูปหัวนาคออกสองข้างเอวเสมาเหมือนกันแต่ทรงด้านบนอวบอ้วน สันนิษฐานว่าเป็นฝีมือช่างสมัยสมเด็จพระเจ้าอยู่หัวบรมโกศเช่นกัน มีเจดีย์ทิศล้อมรอบตัวพระอุโบสถทั้งสี่ด้าน ซุ้มบันแถลงประดับกรอบประตูหน้าต่างทำจากปูนน้ำอ้อย  
ภายในพระอุโบสถมีภาพจิตรกรรมฝาผนัง เป็นจิตรกรรมแป้งสาคูเปียกฝีมือช่างสกุลนนทบุรีสมัยพระบาทสมเด็จพระนั่งเกล้าเจ้าอยู่หัว เขียนเป็นภาพปริศนาธรรม ภาพพุทธประวัติ และภาพปลงกัมมัฏฐาน ผนังเหนือหน้าต่างพระอุโบสถมีภาพเขียนกระจกเล็ก ๆ ใส่กรอบติดไว้จำนวนหลายภาพ ลักษณะฝีมือช่างจีน เพราะส่วนใหญ่เป็นเรื่องราวขนบธรรมเนียมประเพณีจีน มีบางภาพเป็นแบบตะวันตก เช่น ภาพสตรีชาวตะวันตกอ่านหนังสือ แต่เมื่อ พ.ศ. 2537 และ พ.ศ. 2541 เกิดไฟไหม้ในพระอุโบสถ ทำให้ภาพเขียนกระจกเหล่านี้ได้รับความเสียหาย ส่วนภาพจิตรกรรมฝาผนังก็หมองลงจากเขม่าควันไฟ
หน้าพระอุโบสถยังมีรูปสลักหินที่มาจากจีน คล้ายเป็นรูปยักษ์รักษาวัด ตนหนึ่งหน้าดุ อีกตนหนึ่งหน้ายิ้ม มือถือกระบองด้วยกันทั้งคู่ หอระฆังเป็นแบบสกุลช่างเมืองนนทบุรี มีลักษณะเป็นมณฑปยอดเจดีย์ผสมกันระหว่างหอสูงรูปสี่เหลี่ยมกับเจดีย์ย่อมุม แหล่งข้อมูลบางแห่งกล่าวว่าเป็นหอระฆังที่งามที่สุดในจังหวัดนนทบุรี

**อ้างอิง**
โพธิ์บางโอ
หมวดหมู่:โบราณสถานในจังหวัดนนทบุรี
วัดแก้วฟ้าจุฬามณี

วัดแก้วฟ้าจุฬามณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนถนนทหาร ในพื้นที่แขวงถนนนครไชยศรี เขตดุสิต กรุงเทพมหานคร มีเนื้อที่ 13 ไร่ 32 ตารางวา ปัจจุบัน พระครูสุภกิจจานุรักษ์ (กรุ่น กตปุญฺโญ ป.ธ. ๓, พ.บ.) เป็นเจ้าอาวาส
วัดแก้วฟ้าจุฬามณีตั้งขึ้นเมื่อปี พ.ศ. 2300 ได้รับพระราชทานวิสุงคามสีมาเมื่อปี พ.ศ. 2310 ไม่ทราบประวัติแน่ชัด ชาวบ้านมักเรียกว่า วัดแก้วฟ้าบน บ้าง เพื่อให้แตกต่างกับวัดแก้วฟ้าล่างหรือวัดแก้วแจ่มฟ้า เพราะวัดนี้ตั้งอยู่ปากคลองบางซื่อริมฝั่งตะวันออกของแม่น้ำเจ้าพระยา ในเอกสารงานบำเพ็ญกุศลทักษิณานุปทานถวายระบุว่า ทางวัดได้แลกที่กับชาวจีนสกุลล่ำซำ และได้สร้างอุโบสถ ณ สถานที่แห่งนั้นดังปรากฏในปัจจุบัน 
อุโบสถกว้าง 8 เมตร ยาว 24 เมตร หลังคาลด 2 ชั้น ประดับช่อฟ้าใบระกา หางหงส์ หลังคามุงกระเบื้อง ภายในมีภาพจิตรกรรมฝาผนังเป็นภาพเหตุการณ์ในพุทธประวัติ มีพระพุทธรูปปางมารวิชัยขนาดหน้าตักกว้าง 71 นิ้ว สูง 111 นิ้ว เป็นพระประธาน ประดิษฐานอยู่บนฐานชุกชี 
วิหารกว้าง 17 เมตร ยาว 20 เมตร ภายในประดิษฐานพระพุทธศิริไอย์ศวรรย์ ซึ่งเป็นพระประธานในวิหาร ยังมีพระพุทธรูปอื่นคือ พระพุทธวัฒนา พระพุทธสถาพร พระพุทธบวรมงคล พระพุทธวิมลรัศมี พระพุทธดีประเสริฐ พระพุทธป่าเลิศวิไลยก์ และหลวงพ่อเพชร 
อาคารเสนาสนะอื่นได้แก่ ศาลาการเปรียญและธัมเมกขสถูปซึ่งใช้เป็นสถานที่ปฏิบัติธรรม

**ระเบียงรูป**

**อ้างอิง**
แก้วฟ้าจุฬามณี
หมวดหมู่:โบราณสถานในเขตดุสิต
หมวดหมู่:สิ่งก่อสร้างริมแม่น้ำเจ้าพระยา
ขนมถ้วย

ขนมถ้วย หรือ ขนมถ้วยตะไล เป็นขนมไทยที่ทำจากแป้งข้าวเจ้า กะทิ และน้ำตาล นึ่งในถ้วยตะไลซึ่งเป็นถ้วยกระเบื้องเล็ก ๆ ชนิดหนึ่ง ใส่ใบเตยและราดด้วยน้ำกะทิอีกครั้ง บางครั้งอาจผสมเกลือหรือไข่
ย่านที่ขายและพบเห็นขนมถ้วยที่ได้บ่อยที่สุดแห่งหนึ่งในกรุงเทพมหานครคือตลาดนางเลิ้งในเขตป้อมปราบศัตรูพ่าย

**อ้างอิง**
หมวดหมู่:ขนมไทย|ขนม
เมฆแมมมาตัส

เมฆแมมมาตัสบนเทือกเขาหิมาลัยเนปาล
เมฆแมมมาตัส (Mammatus cloud) เป็นรูปทรงคล้ายกับกระเป๋าที่เรียงเป็นรูปแบบเซลล์แขวนอยู่ใต้ฐานของเมฆแม่ โดยทั่วไปจะแขวนอยู่กับเมฆฝนคิวมูโลนิมบัส แม้ว่าสามารถอาจแขวนอยู่กับเมฆแม่อื่น ๆ ได้อีกด้วย ชื่อ mammatus มาจากภาษาละติน mamma (แปลว่า "เต้านม") ตาม WMO International Cloud Atlas ระบุไว้ว่า mamma เป็นคุณลักษณะเสริมของเมฆไม่ได้เป็นประเภทหรือรูปแบบอื่นๆ ของเมฆ เมฆแมมมาตัสถูกสร้างขึ้นโดยอากาศเย็นที่จมลงเพื่อสร้างกระเป๋าตรงกันข้ามกับปุยเมฆที่ลอยขึ้นผ่านการหมุนเวียนของอากาศอุ่น การก่อตัวเหล่านี้ถูกอธิบายครั้งแรกในปี พ.ศ. 2437 โดย William Clement Ley

**อ้างอิง**
หมวดหมู่:เมฆ
นานูเมอา

นานูเมอา (Nanumea) เป็นอะทอลล์ตั้งอยู่สุดทางตะวันตกเฉียงเหนือของประเทศตูวาลู ซึ่งเป็นประเทศเกาะในภูมิภาคพอลินีเซีย อะทอลล์แห่งนี้เป็นส่วนหนึ่งของอะทอลล์และเกาะจำนวน 9 แห่ง ที่กระจายตัวเป็นระยะทาง km ทางตอนใต้ของเส้นศูนย์สูตรและตะวันตกของเส้นแบ่งเขตวันสากลในมหาสมุทรแปซิฟิก นานูเมอามีพื้นที่ abbr=on และมีประชากรจำนวน 512 คน (สำมะโน ค.ศ. 2017)

**ภูมิศาสตร์**
นานูเมอาตั้งอยู่ขอบของสามเหลี่ยมพอลินีเซีย โดยอยู่ทางใต้ของหมู่เกาะกิลเบิร์ต ซึ่งมีลักษณะทางภาษาและวัฒนธรรมแบบไมโครนีเซีย มีสภาพพื้นที่เป็นอะทอลล์ ประกอบด้วยเกาะพื้นที่ต่ำบนไหล่ของพืดหินปะการังล้อมรอบลากูน  ขนาดของอะทอลล์ยาวประมาณ 12 กิโลเมตรและกว้างประมาณ 2.5 กิโลเมตรและมีพื้นที่แห้งประมาณ 3.9 ตารางกิโลเมตร นอกจากนี้ยังมีพื้นที่อนุรักษ์นานูเมอา ซึ่งครอบคลุมพื้นที่ประมาณ 2 ตารางกิโลเมตร ประกอบด้วยพื้นที่ลากูนกลางและพื้นที่ปะการังร้อยละ 10 ของอะทอลล์ รวมถึงเกาะเล็ก 2 เกาะด้วย
หมู่บ้านที่ใหญ่ที่สุดคือเฮามาเอฟา มีประชากร 187 คน (ค.ศ. 2012) และโลลูอา มีประชากร 187 คน (ค.ศ. 2012) โดยมีโรงเรียนประถมศึกษาประจำอะทอลล์คือโรงเรียนเกาไมเล ครัวเรือนในนานูเมอาตั้งอยู่อย่างกระจัดกระจายจากลากูนด้านหนึ่งสู่อีกด้านหนึ่ง เกาะเล็กขนาดใหญ่ 2 เกาะ ได้แก่ นานูเมอาและลาเกนาครอบคลุมพื้นที่แห้งร้อยละ 90 ของพื้นที่ทั้งหมด นอกจากนี้ยังมีเกาะเล็กขนาดเล็กอีก 3 เกาะ ได้แก่ เตโมตูโฟลีกี ลาโฟงากีและเตอาตัวอาตาเอโปอา
หลุมปลูกปูลากา (กลีชนิดหนึ่ง) ตั้งอยู่ที่ลาเกนา เนื่องจากชาวนานูเมอาต้องการให้พื้นที่นานูเมอาปราศจากยุง การปลูกปูลากาจะทำในหลุมขนาดใหญ่ที่มีดินปุ๋ยหมัก โดยให้พื้นที่หลุมอยู่ต่ำกว่าระดับน้ำ
ในเดือนมีนาคม ค.ศ. 2015 นานูเมอาได้รับผลกระทบจากไซโคลนปาม ทำให้บ้านเรือน พืชการเกษตรและโครงสร้างพื้นฐานได้รับความเสียหาย

**ภาษาและวัฒนธรรม**
ชาวนานูเมอาเป็นส่วนหนึ่งของชาวพอลินีเซีย ภาษาย่อยนานูเมอาซึ่งเป็นภาษาย่อยของภาษาตูวาลูมีความใกล้ชิดกับกลุ่มภาษาพอลินีเซียตะวันตกอื่น ๆ ซึ่งรวมถึง ภาษาตองงา ภาษาโทเคอเลา ภาษาซามัวและภาษาในบริเวณพอลินีเซียเอาท์ไลเออร์ แม้ว่าชุมชนทั้งแปดของตูวาลูจะมีสำเนียงและคำศัพท์เฉพาะ ทว่าภาษาย่อยต่าง ๆ ของตูวาลูนั้นสามารถพูดแล้วเข้าใจร่วมกันได้ ยกเว้นภาษาของชาวนูอี ซึ่งเป็นชุมชนที่มีการตั้งถิ่นฐานของกลุ่มที่พูดภาษากิลเบิร์ต

**แหล่งข้อมูลอื่น**
  TALES FROM NANUMEA: PAI & VAU, animation by George Siosi Samuels, Cultural Animator date=2022-12-15 -  TALES FROM NANUMEA: THE DEFEAT OF TULAAPOUPOU, animation by George Siosi Samuels, Cultural Animator date=2022-08-24 - Nanumea.Net—A Website for the People of Nanumea- Images and further information on the Kaumaile spear from Nanumea.net- TuvaluIslands.com

**อ้างอิง**
หมวดหมู่:ประเทศตูวาลู
มอดูล:Location map/data/Germany Baden-Württemberg

return {
	name = 'รัฐบาเดิน-เวือร์ทเทิมแบร์ค',
	top = 49.89926,
	bottom = 47.42297,
	left = 7.35786,
	right = 10.63083,
	image = 'Baden-Wuerttemberg location map.svg',
	image1 = 'Baden-Wuerttemberg relief location map.jpg'
}
สถานีโทรทัศน์แห่งเนปาล

สถานีโทรทัศน์แห่งเนปาล (Nepal Television; नेपाल टेलिभिजन) เป็นสถานีโทรทัศน์แห่งแรกในเนปาล และเป็นช่องโทรทัศน์เดียวที่ออกอากาศข่าวเวลา 20:00 น. คือรายการที่นิยมมากที่สุดของช่องนี้

**อ้างอิง**

**แหล่งข้อมูลอื่น**
 http://www.ntv.org.np-  NTV Live date=2018-05-19 
หมวดหมู่:สถานีโทรทัศน์ในประเทศเนปาล
เนปาล
หมวดหมู่:รัฐบาลแห่งเนปาล
กอนต์เล็ต (วิดีโอเกม พ.ศ. 2557)

กอนต์เล็ต (italic=yes) เป็นวิดีโอเกมแนวสับและเฉือนตะลุยดันเจียนในมุมมองจากบนลงล่าง ซึ่งพัฒนาโดยแอร์โรว์เฮดเกมสตูดิโอส์ และเผยแพร่โดยวอร์เนอร์บราเธอส์อินเตอร์แอกทีฟเอนเตอร์เทนเมนต์ โดยเป็นส่วนหนึ่งของซีรีส์กอนต์เล็ต ซึ่งเปิดตัวเมื่อวันที่ 23 กันยายน ค.ศ. 2014 กอนต์เล็ตได้รับการเปิดตัวสำหรับเพลย์สเตชัน 4 ในชื่อกอนต์เล็ต: สเลเยอร์อิดิชัน ในเดือนสิงหาคม ค.ศ. 2015

**รูปแบบการเล่น**
ผู้เล่นสวมบทบาทเป็นหนึ่งในฮีโรสีตัว ได้แก่ ธอร์เดอะวอริเออร์, ไธราเดอะวาลคิรี, เมอร์ลินเดอะวิซเซิร์ด หรือเควสเตอร์ดิเอลฟ์ (ผู้เล่นหนึ่งคนต่อหนึ่งตัวละคร) อนุญาตให้เล่นเกมร่วมมือกันแบบหลายผู้เล่นได้สูงสุดสี่คน ดันเจียนที่จะสำรวจเป็นแผนที่กำหนดบางส่วนและสร้างขึ้นตามกระบวนคำสั่งบางส่วน

**การตอบรับ**
กอนต์เล็ตได้รับคำวิจารณ์จากนักวิจารณ์ที่ระดับปานกลาง การรวบรวมบทวิจารณ์ในเว็บไซต์เมทาคริติกได้ให้คะแนนเวอร์ชันพีซีที่ 69 เต็ม 100 ส่วนเว็บไซต์เกมแชกนิวส์ระบุว่า "จนถึงตอนนี้ดูเหมือนว่ากอนต์เล็ตจะรวบรวมจิตวิญญาณส่วนใหญ่ที่ทำให้เกมอาร์เคด ค.ศ. 1985 สนุกมาก" ในขณะเดียวกันก็ระบุด้วยว่าเกมนี้ไม่ได้ใช้งานง่ายมากนักในแง่ของการหากลไกที่ปลดล็อกในขณะที่คุณเล่นเกม คริส บราวน์ แห่งเว็บไซต์เกมแพลนเน็ตของนิวซีแลนด์ระบุว่า "กอนต์เล็ตมีรอยขีดข่วนอาการคันที่ผมไม่รู้ว่ามี" โดยพบว่า "เรียบง่าย แต่ไม่ไร้สมอง" แต่ว่ายัง "สนุกราวกับขุมนรก" เขายังเน้นส่วนต่อประสานกับผู้ใช้ในโครงสร้างตัวอย่างว่า "เก้งก้าง" เมื่อเปรียบเทียบกับเกมดั้งเดิมอายุ 30 ปี เว็บไซต์เดสทรักทอยด์ให้ความเห็นว่า "เกมนี้ไม่ใช่เกมสันทนาการที่แท้จริง แต่เป็นเกมที่เหมาะกับแอร์โรว์เฮดมากกว่า" โดยพบว่า "แม้ว่าเนื้อหาอาจจะดูแปลกใหม่ แต่ก็ไม่มีอะไรที่สดใหม่จริง ๆ กับกอนต์เล็ต และนั่นอาจเป็นเพียงวิธีที่แฟน ๆ ต้องการ" เดฟ รัดเดน จากเว็บไซต์ไอจีเอ็นให้คะแนนเกมนี้ที่ 6.8 เต็ม 10 โดยชื่นชมรูปแบบผู้เล่นร่วมมือกันสี่คน ในขณะที่วิจารณ์รูปแบบการเล่นที่ซ้ำซากและมีคุณค่าในการกลับมาเล่นอีกครั้งต่ำ ส่วนแดเนียล แทค จากนิตยสารเกมอินฟอร์เมอร์ให้คะแนนเกมนี้ที่ 7 เต็ม 10 โดยระบุว่าการค้นหาการต่อสู้ของหัวหน้าสนุก แต่ไม่เพียงพอ และการออกแบบเลเวลของเกมที่ดูไร้อารมณ์และซ้ำซาก โดยอธิบายว่ามันเป็น "ปุ่มกดอัตโนมัติที่ชวนให้หลับ" และไมเคิล พี. ฮิวเบอร์ แห่งเว็บไซต์เกมเทรเลอร์สให้คะแนนเกมนี้ที่ 7.9 เต็ม 10 โดยยกย่องคลาสที่แตกต่างกันทั้งสี่คลาส ในขณะเดียวกันก็วิจารณ์การขาดสภาพแวดล้อมที่หลากหลาย รวมถึงคุณค่าในการกลับมาเล่นอีกครั้ง

**อ้างอิง**

**แหล่งข้อมูลอื่น**
หมวดหมู่:วิดีโอเกมที่ออกวางจำหน่ายในปี พ.ศ. 2557
หมวดหมู่:วิดีโอเกมแอ็กชันเล่นตามบทบาท
หมวดหมู่:เกมสำหรับเพลย์สเตชัน 4
หมวดหมู่:วิดีโอเกมที่พัฒนาขึ้นในประเทศสวีเดน
หมวดหมู่:วิดีโอเกมที่มีตัวละครเอกหญิง
หมวดหมู่:เกมสำหรับวินโดวส์
การระบาดทั่วของโควิด-19 ในประเทศเบนิน

การระบาดทั่วของไวรัสโคโรนา พ.ศ. 2562–2563 โดยได้รับการยืนยันว่าเริ่มต้นขึ้นที่ประเทศเบนิน เมื่อเดือนมีนาคม พ.ศ. 2563

**อ้างอิง**
หมวดหมู่:การระบาดทั่วของโควิด-19 แบ่งตามประเทศ
ไนไตรต์

ไอออนของไนไตรต์ (Nitrite)  มีสูตรทางเคมีคือ NO2- ไนไตรต์ (ส่วนใหญ่เป็นโซเดียมไนไตรต์) ถูกใช้อย่างแพร่หลายในอุตสาหกรรมเคมีและยา ไนไตรต์แอนไอออนเป็นตัวกลางของในวัฏจักรไนโตรเจนในธรรมชาติ ชื่อไนไตรต์ยังหมายถึงสารประกอบอินทรีย์ที่มีกลุ่ม -ONO ซึ่งเป็นเอสเทอร์ของกรดไนตรัส

**การเตรียม**
โซเดียมไนไตรต์ถูกผลิตขึ้นในเชิงอุตสาหกรรมโดยการส่ง "ไนตรัสฟูม" ลงในสารละลายน้ำโซเดียมไฮดรอกไซด์หรือโซเดียมคาร์บอเนต:

ผลิตภัณฑ์จะถูกทำให้บริสุทธิ์โดยการตกผลึกซ้ำ ไนไตรต์ของโลหะอัลคาไลมีความเสถียรทางความร้อนสูงถึงและเกินจุดหลอมเหลว (441 °C สำหรับ 2) แอมโมเนียมไนไตรต์สามารถทำได้จากไดไนโตรเจนไตรออกไซด์ 3 ซึ่งเป็นแอนไฮไดรด์ของกรดไนตรัส:


**ปฏิกิริยา**

**คุณสมบัติของกรด-เบส**
ไนไตรต์เป็นคู่เบสของกรดอ่อนไนตรัส:
HNO2  H+ + -;5 pKa ≈ 3.3 ที่ 18 °C
กรดไนตรัสมีความผันผวนสูงเช่นกัน – ในสถานะแก๊สมักจะอยู่เป็นโมเลกุลทรานส์แพลนนาร์ ในสารละลายมันไม่เสถียรเมื่อเนื่องจากปฏิกิริยาความไม่สมส่วน:
3HNO2 (aq)  H3O+ + - + 2NO
ปฏิกิริยานี้ช้าที่ 0 °C การเติมกรดลงในสารละลายไนไตรต์โดยมีตัวรีดิวซ์เช่น เหล็ก (II) เป็นวิธีการสร้างไนตริกออกไซด์ (NO) ในห้องปฏิบัติการ

**ชีวเคมี**
ในไนตริฟิเคชั่น แอมโมเนียมจะถูกเปลี่ยนเป็นไนไตรต์โดยแบคทีเรีบ สายพันธุ์ที่สำคัญ ได้แก่ Nitrosomonas แบคทีเรียชนิดอื่น ๆ เช่น Nitrobacter มีหน้าที่ในการออกซิเดชันของไนไตรต์ให้กลายเป็นไนเตรต
ไนไตรต์สามารถลดลงเป็นไนตริกออกไซด์หรือแอมโมเนียได้โดยแบคทีเรียหลายชนิด ภายใต้ภาวะพร่องออกซิเจนไนไตรต์อาจปล่อยไนตริกออกไซด์ซึ่งทำให้เกิดการขยายตัวของหลอดเลือด มีการอธิบายกลไกหลายประการในการเปลี่ยนไนไตรต์เป็น NO รวมถึงการรีดักชันทางเอนไซม์โดย xanthine oxidoreductase, nitrite reductase และ NO synthase (NOS) รวมถึงปฏิกิริยาความไม่สมส่วนของกรดโดยไม่ใช้เอนไซม์

**อ้างอิง**

**แหล่งข้อมูลอื่น**
 Material Safety Data Sheet, sodium nitrite ( archive)- ATSDR – Case Studies in Environmental Medicine – Nitrate/Nitrite Toxicity ( archive) – กระทรวงสุขภาพและบริการมนุษย์สหรัฐ (สาธารณสมบัติ)- บทความเกี่ยวกับความเป็นพิษของไนไตรต์
หมวดหมู่:ไนไตรต์
หมวดหมู่:ออกโซแอนไอออน
หมวดหมู่:วัฏจักรไนโตรเจน
หมวดหมู่:สารกันเสีย
วัดดงมูลเหล็ก

วัดดงมูลเหล็ก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร วัดมีเนื้อที่ 5 ไร่ 81 ตารางวา
วัดดงมูลเหล็กตั้งวัดเมื่อปี พ.ศ. 2400 ไม่ปรากฏหลักฐานการสร้างที่ชัดเจน เดิมชื่อ วัดน้อยนางทำ มีผู้สันนิษฐานว่าสร้างในสมัยเดียวกับวัดลครทำและวัดพระยาทำ เนื่องจากลักษณะอิฐที่รื้อจากอุโบสถหลังเก่าเป็นชนิดเดียวกัน ต่อมาเรียกว่า "วัดดงมูลเหล็ก" เหตุเพราะบริเวณนั้นมีต้นขี้เหล็กอยู่มาก วัดได้รับพระราชทานวิสุงคามสีมาเมื่อ พ.ศ. 2522
อุโบสถกว้าง 8 เมตร ยาว 17 เมตร สร้างเมื่อ พ.ศ. 2520 ประดับช่อฟ้า ใบระกา หางหงส์ หลังคาลด 3 ชั้น ภายในประดิษฐานพระประธาน เป็นพระพุทธรูปปางมารวิชัย ศิลปะสมัยอู่ทอง ขนาดหน้าตักกว้าง 43 นิ้ว สูง 60 นิ้ว เป็นพระประธาน ซึ่งชาวบ้านนิยมเรียกกันว่า หลวงพ่ออู่ทอง อาคารเสนาสนะอื่น ได้แก่ วิหาร เป็นอาคารก่ออิฐถือปูน กว้าง 5.65 เมตร ยาว 11.50 เมตร ศาลาการเปรียญ ขนาดกว้าง 10 เมตร ยาว 15 เมตร

**รายนามเจ้าอาวาส**
 พระอธิการกลิ่น อินฺทปญฺโญ - พระมหาสุบิน ขนฺติโก - พระมงคลดิสวัฒน์ (หม่อมราชวงศ์พร้อมวุฒิดิศ สทฺธาธิโก) - พระครูปิยกิจวรวัฒน์ (พจน์) 

**อ้างอิง**
ดงมูลเหล็ก
หมวดหมู่:โบราณสถานในเขตบางกอกน้อย
วัดเตย (จังหวัดนนทบุรี)

วัดเตย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านเตย ตำบลบางตะไนย์ อำเภอปากเกร็ด จังหวัดนนทบุรี

**ประวัติ**
วัดเตยสร้างขึ้นเมื่อ พ.ศ. 2375 ที่ตั้งเดิมนั้นอยู่ห่างจากที่ตั้งปัจจุบัน 100 เมตร แต่ย้ายมาที่ใหม่เนื่องจากพื้นที่กว้างขวาง ได้มีการถากกอเตยและปรับพื้นที่สร้างใหม่ โดยตั้งชื่อวัดว่า "วัดเตย" ตามสภาพพื้นที่ แต่เดิมวัดเป็นที่ราบลุ่มน้ำท่วมขัง จึงได้จัดทำโครงการยกพื้นที่วัดใน พ.ศ. 2523 ปรับถมพื้นที่ใหม่ทั้งหมดสูงประมาณ 1 เมตร จนกระทั่ง พ.ศ. 2526 น้ำท่วมอีก จึงได้ปรับถมที่เพิ่มสูงอีก 1 เมตร และใน พ.ศ. 2538 น้ำท่วมมาก ทางวัดได้ถมพื้นที่อีก ปัจจุบันไม่มีน้ำท่วมอีก วัดได้รับพระราชทานวิสุงคามสีมาใน พ.ศ. 2556

**อาคารเสนาสนะ**
อาคารเสนาสนะประกอบด้วยอุโบสถหลังใหม่สร้างเมื่อ พ.ศ. 2538 ภายในประดิษฐานพระประธาน เป็นพระพุทธรูปปางสมาธิ สร้างเมื่อ ร.ศ. 117 ประตูอุโบสถทำจากไม้สักสูง 3 เมตร ในอุโบสถมีภาพจิตรกรรมฝาผนัง อุโบสถหลังเก่าเป็นอุโบสถกลางน้ำ เนื่องจาก พ.ศ. 2538 เกิดน้ำท่วมครั้งใหญ่ทำให้น้ำท่วมขังอยู่บริเวณรอบโบสถ์ จนกลายเป็นโบสถ์กลางน้ำ
ศาลาการเปรียญสร้างเมื่อ พ.ศ. 2471 เป็นอาคารไม้ทรงไทย หอสวดมนต์สร้างเมื่อ พ.ศ. 2540 เป็นอาคารคอนกรีตเสริมเหล็ก ศาลาเอนกประสงค์สร้างเมื่อ พ.ศ. 2470 กุฏิสงฆ์และศาลาบำเพ็ญกุศล และเจดีย์ 2 องค์ ศิลปะสมัยกรุงศรีอยุธยา

**อ้างอิง**
เตย
เตย
วัดครุฑ

วัดครุฑ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองมอญ ในแขวงบ้านช่างหล่อ เขตบางกอกน้อย กรุงเทพมหานคร วัดมีเนื้อที่ 18 ไร่ 2 ตารางวา ปัจจุบันมีพระครูปริยัติศีลการ (ธงชัย จิรสีโล) เป็นเจ้าอาวาสวัดครุฑ
วัดครุฑสร้างขึ้นเมื่อใดไม่ปรากฏ แต่พบหลักฐานในจดหมายเหตุของราชทูตพระเจ้าหลุยส์ที่ 14 แห่งฝรั่งเศสที่นำราชสาส์นมาถวายสมเด็จพระนารายณ์มหาราช ปี พ.ศ. 2216 และได้เยี่ยมชาวฝรั่งเศสที่เมืองธนบุรี พบว่ามีระบุถึงวัดนวลนรดิศวรวิหาร วัดครุฑ วัดเงิน (วัดรัชฎาธิษฐาน) และวัดทอง (วัดกาญจนสิงหาสน์วรวิหาร) วัดสร้างขึ้นใน พ.ศ. 2207 ได้รับพระราชทานวิสุงคามสีมาใน พ.ศ. 2210 และกรมพระราชวังบวรสถานมงคลทรงบูรณปฏิสังขรณ์เมื่อ พ.ศ. 2325 โดยมีสมเด็จพระพนรัตน์ วัดพระเชตุพนร่วมบูรณปฏิสังขรณ์ วัดครุฑได้รับการบูรณะให้รุ่งเรืองตั้งแต่ พ.ศ. 2512 เป็นต้นมา แต่เดิมมีการพิจารณายุบวัดครุฑเข้ากับวัดชิโนรสารามวรวิหาร แต่พระเทพเมธีเจ้าคณะจังหวัดธนบุรีในขณะนั้นได้พิจารณาไม่ยุบรวม และได้แต่งตั้งเจ้าอาวาสวัดครุฑตั้งแต่วันที่ 14 มกราคม พ.ศ. 2513
อาคารเสนาสนะในวัด ได้แก่ พระอุโบสถกว้าง 8.25 เมตร ยาว 29.45 เมตร สร้างด้วยอิฐฉาบปูน วิหารกว้าง 5.70 เมตร ยาว 11.20 เมตร ศาลาการเปรียญกว้าง 8 เมตร ยาว 16 เมตร กุฏิสงฆ์ 5 หลัง หอระฆังสร้างด้วยไม้กว้าง 2 เมตร สูง 6.80 เมตร

**อ้างอิง**
ครุฑ
หมวดหมู่:โบราณสถานในเขตบางกอกน้อย
วัดโพธิ์เรียง (กรุงเทพมหานคร)

วัดโพธิ์เรียง เป็นวัดราษฎร์สังกัดคณะสงฆ์มหานิกาย ตั้งอยู่ที่แขวงบ้านช่างหล่อ เขตบางกอกน้อย กรุงเทพมหานคร ปัจจุบันพระครูอุปถัมภ์สุตคุณ (อำนวย วิสุทฺโธ ป.ธ.๔) เป็นเจ้าอาวาสวัดโพธิ์เรียง วัดมีที่ดิน 6 ไร่ 2 งาน 80 ตารางวา ที่ธรณีสงฆ์มีเนื้อที่ 3 ไร่ 2 งาน 81 ตารางวา
ประวัติของวัดโพธิ์เรียงไม่พบหลักฐานที่แน่นอนว่าสร้างขึ้นในสมัยใดและใครเป็นผู้สร้าง สันนิษฐานว่าสร้างในสมัยของพระบาทสมเด็จพระจุลจอมเกล้าเจ้าอยู่หัว อุโบสถและวิหารได้รับการบูรณปฏิสังขรณ์ขึ้นเมื่อ พ.ศ. 2444 และได้ขอพระราชทานวิสุงคามสีมาเสียใหม่และได้ประกอบพิธีผูกพัทธสีมาใหม่เมื่อวันที่ 5 เมษายน พ.ศ. 2449 ชื่อวัดสันนิษฐานว่าวัดน่าจะมีต้นโพธิ์ตั้งอยู่เรียงรายหลายตัน
อุโบสถเป็นโบสถ์มหาอุด ด้านขวามีวิหารตั้งอยู่มีรูปทรงสัณฐานเป็นแบบเดียวกัน มีความกว้างความยาวเท่ากัน คืออุโบสถมีความยาว 15 เมตร กว้าง 10 เมตร ก่ออิฐถือปูนมุงกระเบื้อง

**อ้างอิง**
โพธิ์เรียง
วัดศรีเอี่ยม

วัดศรีเอี่ยม
วัดศรีเอี่ยม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางนาเหนือ เขตบางนา กรุงเทพมหานคร เจ้าอาวาสรูปปัจจุบันคือพระเทพวชิราลังการ (สมชาย ปญฺญาวชิโร)

**ประวัติ**
วัดศรีเอี่ยมเดิมเป็นเป็นสำนักสงฆ์ ตั้งขึ้นเมื่อ พ.ศ. 2508 โดยคุณแม่ขาบ อ่องเอี่ยม และญาติ ได้ถวายที่ดินจำนวน 6 ไร่เศษ แด่พระครูศรีวรพินิจ (มหาศิริ เผือกผ่อง) เจ้าอาวาสวัดบางนาใน โดยเริ่มก่อตั้งวัดเมื่อเดือนธันวาคม พ.ศ. 2516 และเริ่มการสร้างวัดเมื่อวันที่ 20 พฤษภาคม พ.ศ. 2517 ต่อมาอาจารย์สุขุมและคุณหญิงฟองจันทร์ ถิรวัฒน์ ได้ถวายที่ดินอีกจำนวน 6 ไร่เศษเพื่อขยายวัด ได้ตั้งชื่อวัดว่า วัดศรีเอี่ยมวัฒนาราม คำว่า ศรี นำมาจากนามพระครูศรีวรพินิจ และคำว่า เอี่ยม มาจากนามสกุลของคุณแม่ขาบ คำว่า วัฒนา หมายถึงพระครูศรีวรพินิจ แต่ต่อมาได้ตัดคำว่าวัฒนาออก เหลือเป็นชื่อ "วัดศรีเอี่ยม" ได้รับพระราชทานวิสุงคามสีมาเมื่อวันที่ 18 กุมภาพันธ์ พ.ศ. 2524

**อาคารเสนาสนะ**
อาคารเสนาสนะ มีพระอุโบสถกว้าง 12 เมตร ยาว 30 เมตร สร้าง พ.ศ. 2525 ภายในเป็นที่ประดิษฐานพระพุทธศรีมงคลนวภูมิซึ่งเป็นพระประธานพระอุโบสถ หลังคา 3 ชั้น กุฏิจำนวน 4 หลัง เป็นอาคารครึ่งตึกครึ่งไม้ ศาลาการเปรียญกว้าง 15 เมตร อาคารอเนกประสงค์กว้าง 13.50 เมตร ยาว 32 เมตร สร้าง พ.ศ. 2516

**อ้างอิง**
ศรีเอี่ยม
วัดคลองภูมิ

วัดคลองภูมิ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงช่องนนทรี เขตยานนาวา กรุงเทพมหานคร วัดมีเนื้อที่ 12 ไร่ 2 งาน 73 ตารางวา ทิศเหนือของวัดติดกับลำคลองสาธารณะชื่อคลองภูมิ ทิศตะวันออกจดแม่น้ำเจ้าพระยา
วัดคลองภูมิสร้างขึ้นสมัยนครเขื่อนขันธ์ ไม่มีหลักฐานปรากฏแน่ชัด บ้างสันนิษฐานว่าสร้างใน พ.ศ. 2370 (สมัยพระบาทสมเด็จพระนั่งเกล้าเจ้าอยู่หัว) ต่อมาในปี พ.ศ. 2511 ได้แบ่งที่ดินให้ทางกรุงเทพมหานครเพื่อสร้างโรงเรียนประถมศึกษาชื่อ โรงเรียนวัดคลองภูมิ มี 3 อาคาร ในปัจจุบัน ตั้งอยู่ทิศตะวันตกเฉียงใต้ของวัด
วัดได้รับพระราชทานวิสุงคามสีมาเมื่อวันที่ 23 มกราคม พ.ศ. 2542
อาคารเสนาสนะ ได้แก่ อุโบสถหลังใหม่ สร้างปี พ.ศ. 2544 มีวิหารคดอยู่ด้านข้าง สร้างปี พ.ศ. 2536 ศาลาการเปรียญสร้างปี พ.ศ. 2537 กุฏิพระสงฆ์จำนวน 19 หลัง หอสวดมนต์ หอพระไตร หอประชุม โรงเรียนพระปริยัติธรรม โรงครัว หอระฆัง หอกลอง ศาลาประกอบพิธีต่าง ๆ 5 หลัง ศาลาปฏิบัติธรรมสร้างใหม่แทนหลังเดิมเมื่อปี พ.ศ. 2544 ศาลาท่าน้ำจำนวน 4 หลัง ฌาปนสถาน และสุสาน
วัดคลองภูมิมีประเพณีขบวนแห่ผ้าห่มหลวงพ่อโต เริ่มตั้งแต่ พ.ศ. 2488 มีขบวนแห่ที่สวยงามในตอนเช้ามีการทำบุญตักบาตร สรงน้ำพระ รำบวงสรวงหลวงพ่อโต ในตอนบ่าย ชาวบ้านในชุมชนจะร่วมกันจัดริ้วขบวนแห่ผ้าห่มถวายหลวงพ่อโต

**รายนามเจ้าอาวาส**
 พระอาจารย์นุต- พระอุปัชฌาย์ แคลน- พระอาจารย์แจ้ง- พระอาจารย์เข้ม- พระอาจารย์หยด- พระอาจารย์ดัด- พระอธิการถวิล ธมฺมธโร พรหมประเสริฐ พ.ศ. 2490 ถึง พ.ศ. 2523- พระอธิการถวัล สุวณฺโณ ทองศรี พ.ศ. 2524 ถึง พ.ศ. 2537- พระอธิการสมโภช จิรวํโส แสงคลัง พ.ศ. 2538 ถึง ปัจจุบัน

**อ้างอิง**
คลองภูมิ
เทรูกิ โกโต

เทรูกิ โกโต (Gotō Teruki) เป็นนักดนตรีและผู้สมัครตลอดปี (perennial candidate) ชาวญี่ปุ่น เป็นที่รู้จักจากภาพเปลือยบนโปสเตอร์เลือกตั้ง เขาถือครองผู้สนับสนุนจากกลุ่มชาตินิยมและเป็นผู้สมัครชิงนายกเทศมนตรีแห่งเขตชิโยดะ, โตเกียว (ค.ศ. 2013) สมัชชาเมืองชิโยดะ (City Assembly of Chiyoda; ค.ศ. 2015) ผู้ว่าราชการโตเกียว (ค.ศ. 2016), และผู้ว่าราชการโตเกียว (ค.ศ. 2020)
รายงานจากเว็บไซต์ของเขา เขาหวังที่จะทำให้ญี่ปุ่น "เป็นประเทศที่แข็งแกร่ง, มีเมตตา และน่าสนใจที่สุดในโลก"
ใน ค.ศ. 2016 การปราศรัยของเขาในโทรทัศน์กลายเป็นมีมในอินเทอร์เน็ต ในตอนที่เขาหาเสียงเพื่อเป็นผู้ว่าราชการโตเกียว เขาเริ่มพูดคำศัพท์ต้องห้าม (ส่วนใหญ่เป็นคำที่เกี่ยวกับเพศ) และผลที่ตามมา ทำให้ทางเอ็นเอชเค ลบคำปราศรัยของเขาไป 10% โดยไม่ต้องขออนุญาต.

**อ้างอิง**

**แหล่งข้อมูลอื่น**
  Homepage ja-  Twitter page ja
หมวดหมู่:บุคคลที่ยังมีชีวิตอยู่
หมวดหมู่:ผู้สมัครทางการเมืองชาวญี่ปุ่น
หมวดหมู่:ผู้สมัครผู้ว่าราชการโตเกียว
หมวดหมู่:บุคคลที่เกิดใน ค.ศ. 1982
วัดไตรมิตรวราราม

วัดไตรมิตรวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านเป็ด ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ วัดมีเนื้อที่ 9 ไร่ 3 งาน มีที่ธรณีสงฆ์ จำนวน 2 แปลง เนื้อที่ 31 ไร่ 3 งาน 23 ตารางวา จดคลองมอญและคลองลุ่ยทางทิศใต้ จดแม่น้ำเจ้าพระยาทางทิศตะวันออก จดถนนสุขสวัสดิ์ทางทิศตะวันตก ปัจจุบันพระครูเกษมปิยธรรม (บรรจง) เป็นเจ้าอาวาส
วัดไตรมิตรวรารามเดิมมีชื่อว่า วัดคลองรุ่ย นางแย้มได้ถวายที่ดินให้เป็นที่สร้างวัดเมื่อปี พ.ศ. 2453 ผู้ดำเนินการสร้างวัดมีนายผึ้ง นายพุฒ นางอิ่ม นางพิน นายหวี่ นายคร และนายส่ง พร้อมด้วยผู้มีจิตศรัทธาทั่วไป ต่อมานางเป้า อินทรัพย์ ได้ถวายที่ดินอีก 2 ไร่เศษ และได้ถวายที่นา 22 ไร่ 3 งาน วัดได้รับพระราชทานวิสุงคามสีมาเมื่อวันที่ 25 พฤศจิกายน พ.ศ. 2469 ด้านการศึกษา วัดได้เปิดสอนพระปริยัติธรรมเริ่มมาตั้งแต่ พ.ศ. 2517 แผนกบาลีตั้งแต่ พ.ศ. 2523 โรงเรียนสอนเด็กก่อนเกณฑ์เริ่มมาตั้งแต่ พ.ศ. 2522 นอกจากนี้ยังมีหอสมุด สำนักงานแพทย์ประจำตำบล มูลนิธิการศึกษา อุปสมบทผู้ยากจน ศูนย์การอบรมเยาวชนภาคฤดูร้อน และฌาปนสถานสงเคราะห์ผู้ยากจนอีกด้วย

**อ้างอิง**
ไตรมิตรวราราม
วัดแค (อำเภอพระสมุทรเจดีย์)

วัดแค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านวัดแค ตำบลปากคลองบางปลากด อำเภอพระสมุทรเจดีย์ จังหวัดสมุทรปราการ เจ้าอาวาสองค์ปัจจุบันคือ พระครูภาวนาสมุทรคุณ ผู้รักษาการแทนเจ้าอาวาส
วัดแคสร้างขึ้นเมื่อประมาณ พ.ศ. 2394 ในปลายสมัยพระบาทสมเด็จพระนั่งเกล้าเจ้าอยู่หัว ในช่วงเวลาเดียวกันกับที่ทางราชการสร้างป้อมปราการขึ้นที่ปากคลองบางปลากดฝั่งขวา เดิมชื่อว่า วัดโยธาวาส อีกแหล่งข้อมูลเขียน วัดโยธาหาร แต่ได้เปลี่ยนชื่อมาเป็น "วัดแค" ในภายหลัง วัดได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514 ได้รับพระราชทานวิสุงคามสีมาครั้งหลังเมื่อ 3 ธันวาคม พ.ศ. 2547 นอกจากนี้ยังได้ให้ทางราชการสร้างโรงเรียนโรงเรียนวัดแค เป็นโรงเรียนระดับอนุบาลถึงประถมศึกษา

**อ้างอิง**
แค
วัดท่าอิฐ (จังหวัดนนทบุรี)

วัดท่าอิฐ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านสุเหร่าแดง ตำบลท่าอิฐ อำเภอปากเกร็ด จังหวัดนนทบุรี

**ประวัติ**
วัดท่าอิฐสร้างขึ้นเมื่อ พ.ศ. 2316 เดิมเป็นวัดร้างอยู่บนที่ดอน ต่อมาจึงได้ย้ายมาตั้งใกล้แม่น้ำเจ้าพระยาช่วงที่เรียกว่า "แม่น้ำอ้อมเกร็ด" อยู่ฝั่งตรงข้ามกับวัดศาลากุล การย้ายมาเป็นไปเพื่อความสะดวกในการคมนาคม ชื่อของวัดมาจากประชาชนในสมัยนั้นส่วนมากมีอาชีพปั้นอิฐและเป็นท่าขึ้นลงจึงได้นามเช่นนั้น ในสมัยพระบาทสมเด็จพระพุทธยอดฟ้าจุฬาโลกมหาราช พระองค์โปรดเกล้าฯ ให้พระยาพลเทพ (บุญนาค) นำชาวมุสลิมมาอาศัยอยู่เป็นชุมชนใหญ่นี้ วัดท่าอิฐได้รับพระราชทานวิสุงคามสีมาเมื่อวันที่ 25 ธันวาคม พ.ศ. 2525

**อาคารเสนาสนะ**
อาคารเสนาสนะประกอบด้วยอุโบสถสร้างเมื่อ พ.ศ. 2523 มีพระประธานคือ หลวงพ่อเพ็ชร วิหารมหาอุดภายในประดิษฐานหลวงพ่อขาว เป็นพระพุทธรูปที่สร้างในสมัยอยุธยา พระธาตุเจดีย์ศรีโพธิ์ทอง เป็นเจดีย์ทรงแปดเหลี่ยม มีองค์ระฆังและปล้องไฉน 32 ปล้อง สร้างเมื่อ พ.ศ. 2535 มีความกว้าง 40 เมตร สูง 73 เมตร รูปแบบศิลปะลังกา-อยุธยาและรัตนโกสินทร์ มีสีทองโดดเด่น ศาลาการเปรียญสร้างเมื่อ พ.ศ. 2532 ภายในมีพระประธานคือ พระพุทธชินราชจำลอง หอสวดมนต์สร้างเมื่อ พ.ศ. 2415 กุฏิสงฆ์เป็นอาคารไม้และอาคารคอนกรีตเสริมเหล็ก วิหารใหม่สร้างเมื่อ พ.ศ. 2523 ศาลาอเนกประสงค์สร้างเมื่อ พ.ศ. 2533 ศาลาบำเพ็ญกุศลเป็นอาคารคอนกรีตเสริมเหล็กและครึ่งตึกครึ่งไม้ และมณฑปเป็นอาคารคอนกรีตเสริมเหล็ก 2 ชั้น

**อ้างอิง**
ท่าอิฐ
การสวรรคตของพระบาทสมเด็จพระนโรดม สีหนุ

พระบาทสมเด็จพระนโรดม สีหนุ อดีตพระมหากษัตริย์และนายกรัฐมนตรีกัมพูชา เสด็จสวรรคตเมื่อวันที่ 15 ตุลาคม ค.ศ. 2012 ณ ปักกิ่ง ประเทศจีน ขณะมีพระชนมพรรษา 89 พรรษา หลังทรงพระประชวรมานาน โดยNhek Bun Chhay รองนายกรัฐมนตรี ประกาศการสวรรคตของพระองค์ พระบรมศพของพระองค์กลับสู่มาตุภูมิในวันที่ 17 ตุลาคม ค.ศ. 2012 มีการลดธงครึ่งเสา และรัฐบาลประกาศไว้อาลัยเป็นเวลา 7 วัน

**สวรรคต**
พระบาทสมเด็จพระนโรดม สีหนุทรงเข้ารับการถวายการรักษาที่กรุงปักกิ่งตั้งแต่เดือนมกราคม ค.ศ. 2012 เพราะประชวรหลายพระโรค เช่น มะเร็งในพระอันตะ, เบาหวาน และความดันพระโลหิตสูง ต่อมาเสด็จสวรรคตเพราะพระหทัยพิการในวันที่ 15 ตุลาคม ค.ศ. 2012 เวลา 1:20 น. ตามเวลากัมพูชา

**งานพระบรมศพ**
ไฟล์:King Norodom Sihanouk's funeral procession 02.jpg|thumb|250px|right|พระมหาวีรกษัตรีย์นโรดม มุนีนาถ สีหนุ พระวรราชมารดา และพระบาทสมเด็จพระบรมนาถ นโรดม สีหมุนี พร้อมทั้งเจ้าหน้าที่ ขณะรอรับพระบรมศพที่ท่าอากาศยานนานาชาติพนมเปญ 
พระราชพิธีถูกจัดขึ้นตั้งแต่วันที่ 17 ตุลาคม ค.ศ. 2012 และโทรทัศน์ชาติกัมพูชานำเสนอสารคดีเกี่ยวกับชีวิตของพระองค์ซ้ำทุก ๆ 30 นาที พระบรมศพของพระบาทสมเด็จพระนโรดม สีหนุถูกเคลื่อนไปไว้พระราชวังตั้งแต่ 1–4 กุมภาพันธ์ ค.ศ. 2013 ก่อนไปถวายพระเพลิง พระบรมโกศของพระบาทสมเด็จพระนโรดม สีหนุ ถูกประดับด้วยทองและประดับด้วยธงมหาราชแห่งกษัตริย์กัมพูชา
พระสงฆ์ 90 รูปสวดพระอภิธรรม และประชาชนกว่าหมื่นคนเฝ้าดูขบวนอัญเชิญพระบรมศพ พระบรมศพไปยังพระบรมราชวังให้ประชาชนถวายสักการะจนถึงวันที่ 1 กุมภาพันธ์ ค.ศ. 2013 และตั้งพระราชพิธีวางพระบรมศพเป็นเวลาสามวัน และถวายพระเพลิงพระบรมศพในวันที่ 4 กุมภาพันธ์ ค.ศ. 2013 มีชาวต่างชาติเข้าร่วมพระราชพิธีพระศพ ได้แก่ ฌ็อง-มาร์ก เอโร นายกรัฐมนตรีฝรั่งเศส, ยิ่งลักษณ์ ชินวัตร นายกรัฐมนตรีไทย, เหงียน เติ๊น สุง นายกรัฐมนตรีเวียดนาม, เจโจมาร์ บิเนย รองประธานาธิบดีฟิลิปปินส์, Jia Qinglin จากจีน, เจ้าชายฟูมิฮิโตะ อากิชิโนะโนะมิยะแห่งญี่ปุ่น, ทองสิง ทำมะวง นายกรัฐมนตรีลาว, ธาร์แมน แชนมูการัตนม รองนายกรัฐมนตรีสิงคโปร์ และอื่น ๆ
พระบาทสมเด็จพระบรมนาถ นโรดม สีหมุนี พระราชทานปัจฉามรณนามแก่พระราชบิดาว่า "พระกรุณา พระบาทสมเด็จพระบาทสมเด็จพระนโรดม สีหนุ พระบรมรัตนโกฏิ" (ព្រះករុណាព្រះបាទសម្តេចព្រះនរោត្តម សីហនុ ព្រះបរមរតនកោដ្ឋ)
บุคคลสำคัญจากต่างประเทศ ที่เข้าร่วมพระราชพิธีถวายพระเพลิงพระบรมศพพระบาทสมเด็จพระนโรดม สีหนุ ได้แก่

**อ้างอิง**
หมวดหมู่:การเสียชีวิตรายบุคคล
นโรดม สีหนุ
นโรดม สีหนุ
หมวดหมู่:พิธีศพในประเทศกัมพูชา
หมวดหมู่:พิธีศพ
หมวดหมู่:รัฐพิธีศพ
หมวดหมู่:พระบาทสมเด็จพระนโรดม สีหนุ
วัดโปรดเกษ

วัดโปรดเกษ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านลำภูราย ตำบลคลองพระอุดม อำเภอปากเกร็ด จังหวัดนนทบุรี
วัดโปรดเกษสร้างขึ้นเมื่อประมาณ พ.ศ. 2317 ไม่ทราบนามผู้สร้าง สันนิษฐานว่าสร้างโดยชาวมอญที่อพยพมาพึ่งพระบรมโพธิสมภาร เดิมชื่อ วัดสนามไก่ ต่อมาในสมัยพระบาทสมเด็จพระพุทธยอดฟ้าจุฬาโลก พระองค์ทรงพระกรุณาโปรดเกล้าฯ ให้สมเด็จพระเจ้าลูกยาเธอ เจ้าฟ้ากรมหลวงอิศรสุนทร (พระบาทสมเด็จพระพุทธเลิศหล้านภาลัย) เสด็จขึ้นมาเยี่ยมชาวมอญปากเกร็ด และมีพระราชศรัทธาบูรณปฏิสังขรณ์พระอาราม 3 พระอาราม คือ วัดป่าฝ่าย (วัดฉิมพลีสุทธาวาส) วัดเกาะปิ้น (วัดท้องคุ้ง) รวมถึงวัดนี้ ต่อมาได้รับพระราชทานนามใหม่เป็น "วัดโปรดเกษ"
อาคารเสนาสนะประกอบด้วยอุโบสถที่หน้าบันมีตราประจำพระองค์พระบาทสมเด็จพระพุทธเลิศหล้านภาลัย พระอุโบสถเป็นอาคารทรงเจดีย์กว้าง 5 เมตร ยาว 11 เมตร ฐานบัวผนังก่ออิฐฉาบปูน หลังคาโครงไม้มุงกระเบื้อง มีเพิงลาดลงต่ำทั้งด้านหน้าและด้านหลัง มีเสมาหินสลักรอบอุโบสถ ตั้งอยู่บนฐานบัวกลุ่มและแข้งสิงห์หน้าบันประดับลายปูนปั้นนูนต่ำระบายสี ประกอบด้วยรูปพานแว่นฟ้า ฉัตรราชสีห์ และกระหนกเปลว ปูนปั้นประดับซุ้มประตูด้านหน้าเป็นซุ้มปราสาทแบบนูนสูง ภายในเรือนแก้วมีลายดอกพุดตาน วัดมีมณฑปประดิษฐานพระพุทธบาทสี่รอย
ที่วัดนี้เคยมีการขุดพบพระเครื่อง ทั้งเนื้อดิน เนื้อชิน และพระเนื้อแก้วน้ำประสาน แต่อาจไม่เป็นที่รู้จักมากนัก

**อ้างอิง**
โปรดเกษ
หมวดหมู่:โบราณสถานในจังหวัดนนทบุรี
โปรดเกษ
ฟินเซนไฟล์

ฟินเซนไฟล์เป็นเอกสารที่รั่วไหลจากเครือข่ายการบังคับอาชญากรรมการเงิน (FinCEN) ซึ่งถูกสอบสวนโดยบัสฟีดนิวส์ และกลุ่มนักหนังสือพิมพ์สืบสวนระหว่างประเทศ (International Consortium of Investigative Journalists) และมีการเผยแพร่ทั่วโลกในวันที่ 20 กันยายน 2563 ในรายงานอธิบายธุรกรรมการเงินกว่า 200,000 ครั้ง คิดเป็นมูลค่ากว่า 2 ล้านล้านดอลลาร์สหรัฐระหว่างปี 2542 ถึง 2560 ในสถาบันการเงินระดับโลกหลายแห่ง พบว่าเอสการนี้แสดงว่าธนาคารและรัฐบาลสหรัฐมีข้อมูลข่าวกรองนี้แล้ว แต่มิได้หยุดยั้งกิจกรรมอย่างการฟอกเงิน และมีสถาบันการเงินในกว่า 170 ประเทศมีบทบาทในการอำนวยความสะดวกแก่การฟอกเงินและอาชญากรรมฉ้อฉลอื่น 

**อ้างอิง**
หมวดหมู่:พ.ศ. 2563
หมวดหมู่:กรณีอื้อฉาวทางการเงิน
หมวดหมู่:การฟอกเงิน
แผ่นดินไหวที่อะเลปโป ค.ศ. 1138

แผ่นดินไหวที่อะเลปโป พ.ศ.1483 เป็นหนึ่งในแผ่นดินไหวที่มีผู้เสียชีวิตมากที่สุดในประวัติศาสตร์ ชื่อของเหตุการณ์นี้ตั้งจากเมืองอะเลปโปทางตอนเหนือของซีเรียซึ่งมีผู้เสียชีวิตมากที่สุด แผ่นดินไหวเกิดขึ้นเมื่อวันที่ 11 ตุลาคม พ.ศ.1483 ซึ่งนำหน้าด้วยแผ่นดินไหวขนาดเล็กในวันที่ 10 มักถูกระบุว่าเป็นแผ่นดินไหวที่มีผู้เสียชีวิตมากที่สุดเป็นอันดับสามในประวัติศาสตร์ ตามจากแผ่นดินไหวที่เซินซีและถังซานในจีน อย่างไรก็ตามตัวเลขผู้เสียชีวิต 230,000 รายที่รายงานโดย Ibn Taghribirdi ในศตวรรษที่สิบห้านั้น มาจากการรวมเลขกันของแผ่นดินไหวครั้งนี้กับแผ่นดินไหวในเดือนพฤศจิกายน พ.ศ. 1482 บนที่ราบ Jazira และเหตุการณ์แผ่นดินไหวครั้งใหญ่ในวันที่ 30 กันยายน พ.ศ. 1484 ในเมือง Ganja ของ Transcaucasian

**อ้างอิง**
หมวดหมู่:ทวีปเอเชียในปี พ.ศ.1483
หมวดหมู่:แผ่นดินไหวใน พ.ศ.1483
หมวดหมู่:แผ่นดินไหวในประเทศซีเรีย
ควาชิออร์กอร์

ควาชิออร์กอร์ (Kwashiorkor) เป็นภาวะทุพโภชนาการจากการขาดโปรตีนอย่างรุนแรง โดยมีอาการบวมน้ำและตับโตโดยมีไขมันแทรกซึม เกิดจากปริมาณแคลอรี่ที่เพียงพอ แต่มีการบริโภคโปรตีนไม่เพียงพอ ซึ่งแตกต่างจากมาราสมัส ผู้ป่วยควาชิออร์กอร์มักเกิดขึ้นในพื้นที่อดอยากหรือมีอาหารไม่เพียงพอ  ผู้ป่วยสามารถหาได้ยากในประเทศพัฒนาแล้ว
เซซิลี วิลเลียมส์ (Cicely Williams) กุมารแพทย์ชาวจาเมกาแนะนำคำนี้ในปี พ.ศ. 2478 สองปีหลังจากที่เธอเผยแพร่คำอธิบายอย่างเป็นทางการครั้งแรกของโรคนี้ ชื่อนี้มาจากภาษา Ga บริเวณชายฝั่งประเทศกานาซึ่งแปลว่า "โรคที่ทารกได้รับเมื่อทารกมาใหม่" หรือ "โรคของเด็กที่ถูกกีดกัน" และสะท้อนให้เห็นถึงพัฒนาการของสภาพในเด็กโตที่หย่านมเมื่อมีน้องมา นมแม่มีกรดอะมิโนที่สำคัญต่อการเจริญเติบโตของเด็ก ในประชากรที่มีความเสี่ยงต่อควาชิออร์กอร์สูงอาจเกิดขึ้นหลังจากที่แม่หย่านมลูกจากนมแม่และแทนที่ด้วยอาหารที่มีคาร์โบไฮเดรตสูง เช่น อาหารจากข้าวโพด

**อ้างอิง**
หมวดหมู่:ภาวะทุพโภชนาการโปรตีน-พลังงาน
โคบราคอมมานด์ (วิดีโอเกม พ.ศ. 2531)

โคบราคอมมานด์ (コブラコマンド; italic=yes) เป็นเกมอาร์เคด ค.ศ. 1988 ที่พัฒนาและเผยแพร่โดยเดทาอีสต์ ซึ่งต่อมาได้พอร์ตลงสู่ระบบแฟมิคอม โดยเป็นรูปแบบมุมมองด้านข้างที่ผู้เล่นจะบินเฮลิคอปเตอร์หุ้มเกราะหนักผ่านหกด่าน เพื่อทำลายรถถัง, ปืนใหญ่, เรือดำน้ำ และเรือปืนของศัตรู
ปกหน้าของแฟมิคอมเวอร์ชันอเมริกาเหนือ
เกมนี้มีภารกิจไปที่เกาะสุมาตรา, เกาะชวา, เกาะบอร์เนียว, ทะเลจีนใต้, สยาม และกองบัญชาการของศัตรู

**พอร์ตแฟมิคอม**
โคบราคอมมานด์พอร์ตแฟมิคอมซึ่งเปิดตัวในปีเดียวกันกับเกมอาร์เคดนั้น มีความคล้ายคลึงกันเล็กน้อย แต่ไม่เหมือนกับเกมอาร์เคด ซึ่งเวอร์ชันแฟมิคอมจะไม่เลื่อนฉากโดยอัตโนมัติ และรูปแบบการเล่นจะคล้ายกับเกมชอปลิฟเตอร์ เนื่องจากเป้าหมายหลักของแต่ละเลเวลคือเพื่อช่วยเหลือตัวประกันทั้งหมด
เมื่อเร็ว ๆ นี้มีการประกาศพอร์ตของมีการประกาศพอร์ตของโคบราคอมมานด์ที่จะเปิดตัวในรีโทร-บิต ซูเปอร์ รีโทร-เคด

**การตอบรับ**
ในประเทศญี่ปุ่น นิตยสารเกมแมชชีนได้จัดอันดับเกมในฉบับวันที่ 15 ตุลาคม ค.ศ. 1988 ว่าเป็นเกมอาร์เคดบนโต๊ะที่ประสบความสำเร็จมากที่สุดเป็นอันดับหกของปี ซึ่งมีผลงานดีกว่าเกมเช่นฟอร์กอตเทนเวิลส์

**อ้างอิง**

**แหล่งข้อมูลอื่น**
 name=Cobra Command-  Cobra Command at arcade-history
หมวดหมู่:วิดีโอเกมที่ออกวางจำหน่ายในปี พ.ศ. 2531
หมวดหมู่:วิดีโอเกมอาร์เคด
หมวดหมู่:วิดีโอเกมที่มีฉากในประเทศอินโดนีเซีย
หมวดหมู่:วิดีโอเกมที่มีฉากในประเทศไทย
หมวดหมู่:เกมสำหรับแฟมิคอม
หมวดหมู่:วิดีโอเกมที่พัฒนาขึ้นในประเทศญี่ปุ่น
หลุยส์ พาร์ทริดจ์

หลุยส์ แพทริก เจมส์ พาร์ทริดจ์ (Louis Patrick James Partridge) เป็นนักแสดงชาวอังกฤษ ที่มีชื่อเสียงจากการรับบทลอร์ดทิวเคสบิวรีในภาพยนตร์ต้นฉบับของเน็ตฟลิกซ์เรื่อง เอโนลา โฮล์มส์ (Enola Holmes) ร่วมกับมิลลี บ็อบบี บราวน์

**ชีวิตในวัยเด็ก**
พาร์ทริดจ์เกิดในวันที่ 3 มิถุนายน ค.ศ. 2003 ที่วอนด์สเวิร์ธ ลอนดอน จากเจมส์กับลิซ พาร์ทริดจ์ เขามีพี่สาวและน้องสาว

**อาชีพ**
ก่อนที่จะปรากฏตัวในภาพยนตร์เอโนลา โฮล์มส์ พร้อมกับมิลลี บ็อบบี บราวน์ ก่อนหน้านั้นเคยรับบทในละครเมดิซิ (Medici) และแพดดิงตัน 2 (Paddington 2)

**ชีวิตส่วนตัว**
พาร์ทริดจ์มีความสัมพันธ์กับโอลิเวีย โรดริโก นักร้อง-นักแต่งเพลงชาวอเมริกันตั้งแต่ปลาย ค.ศ. 2023

**ผลงานการแสดง**

**ภาพยนตร์**

**โทรทัศน์**

**อ้างอิง**

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 2546
หมวดหมู่:บุคคลที่ยังมีชีวิตอยู่
โคล สเปราส์

โคล มิตเชลล์ สเปราส์ (Cole Mitchell Sprouse) (เกิด 4 สิงหาคม 1992) เป็นนักแสดงชาวอเมริกัน เป็นที่รู้จักในบทบาทโคดี มาร์ตินในซิตคอม The Suite Life of Zack & Cody และ The Suite Life on Deck ที่ช่องดิสนีย์แชนแนล ในช่วงแรกเริ่มอาชีพนักแสดงเขามักปรากฎตัวพร้อมกับดิลัน สเปราส์ พี่ชายฝาแฝด ต่อมาในปี ค.ศ. 2017 สเปราส์ได้รับบทบาทจั๊กเฮด โจนส์ในละครโทรทัศน์ริเวอร์เดล (Riverdale) ออกอากาศช่องเดอะซีดับเบิลยู

**ผลงาน**

**ภาพยนตร์**

**โทรทัศน์**

**รางวัลและการเสนอชื่อเข้าชิง**

**เพลง**
 "A Dream Is a Wish Your Heart Makes", Disneymania 4, 2005- "A Dream Is a Wish Your Heart Makes", Princess Disneymania, 2008

**อ้างอิง**

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 2535
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:บุคคลที่ยังมีชีวิตอยู่
ดิลัน สเปราส์

ดิลัน ทอมัส สเปราส์ (Dylan Thomas Sprouse) (เกิด 4 สิงหาคม 1992) เป็นนักแสดงและผู้ประกอบการชาวอเมริกัน เขาเป็นพี่ชายฝาแฝดของโคล สเปราส์ เป็นที่รู้จักในบทบาทแซก มาร์ตินในซิตคอม The Suite Life of Zack & Cody และ The Suite Life on Deck ที่ช่องดิสนีย์แชนแนล เขายังเป็นผู้ร่วมก่อตั้งโรงกลั่นในนิวยอร์กชื่อ All-Wise Meadery

**ผลงาน**

**ภาพยนตร์**

**โทรทัศน์**

**มิวสิกวิดีโอ**

**วิดีโอเกมส์**

**อื่น ๆ**

**รางวัลและการเสนอชื่อเข้าชิง**

**เพลง**
 "A Dream Is a Wish Your Heart Makes" Disneymania 4 (2005)- "A Dream Is a Wish Your Heart Makes" Princess Disneymania (2008)

**อ้างอิง**

**แหล่งข้อมูลอื่น**
 @dylansprouse
หมวดหมู่:บุคคลที่เกิดในปี พ.ศ. 2535
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:บุคคลที่ยังมีชีวิตอยู่
เดอะการ์ฟิลด์โชว์

เดอะการ์ฟิลด์โชว์ (Garfield & Cie The Garfield Show) เป็นซีรีส์แอนิเมชั่นแบบ CGI ของฝรั่งเศสและสหรัฐอเมริกา สร้างโดยจิมเดวิสและอำนวยการสร้างโดย Dargaud Media และ Paws Inc.

**เนื้อเรื่อง**

**ตอน**

**ตัวละคร**

**หลัก**
 การ์ฟีลด์- โอดี้- จอน อาร์บัคเคิล- เนอร์มัล- อาร์ลิน- ดร. ลิซ วิลสัน- สคิวซ์

**เสริม**
 เอ็ดดี้ โกรมานด์- ดร. วิปเพิล- ศจ. บองเกอร์ส- ด็อค "ด็อคบอย" อาร์บัคเคิล - น้องชายของจอนที่เป็นเจ้าของฟาร์ม จอนมักจะเรียกเขาว่า "ด็อคบอย" มากจนทำให้เขาไม่ปลื้ม- คุณป้าไอวี่ - คุณป้าจอมเจ้ากี้เจ้าการของจอนและด็อกบอยที่มักจะตามรังควานจอนทุกครั้งที่เธอมาเยี่ยม เธอไม่ชอบอะไรและในทำนองเดียวกัน- วีโต้ เคปเพลเลติ - เชฟชาวอิตาเลียนที่เป็นเจ้าของร้านอาหารของตัวเอง วีโต้เป็นตัวละครที่คลุมเครือไม่ว่าจะเป็นการชื่นชมการ์ฟิลด์อย่างมากที่ช่วยธุรกิจของเขาบ่อยครั้งหรือตั้งใจที่จะป้องกันไม่ให้การ์ฟิลด์ขโมยลาซานญ่าหรือพิซซ่าของเขา- แฮร์รี่- ดูรซีลลากับมิเนอร์วา- บุรษไปรษนีย์- อัลนักจับสุนัข- บรูโน่- พิทนักจับสุนัข- กองทัพลาซานญ่าชั่วร้าย- เฮอร์คิวลิส- คุณบาร์เกอร์- คุณออลเวิร์ก- อิสเมราลดา บรูเบเกอร์- เนเฟอร์คิคตี้

**อ้างอิง**

**แหล่งข้อมูลอื่น**
  TheGarfieldShow.com- Garfield & Cie- 1470837
หมวดหมู่:ซีรีส์แอนิเมชันสหรัฐอเมริกายุค 2000
หมวดหมู่:ซีรีส์แอนิเมชันสหรัฐอเมริกายุค 2010
หมวดหมู่:รายการโทรทัศน์ในสหรัฐอเมริกา
หมวดหมู่:รายการโทรทัศน์ในฝรั่งเศส
หมวดหมู่:การ์ตูนทีวีแอนิเมชันภาคแยก
หมวดหมู่:การ์ตูนทีวีแอนิเมชันเริ่มต้นใหม่
หมวดหมู่:การ์ตูนอเมริกัน
หมวดหมู่:การ์ตูนฝรั่งเศส
หมวดหมู่:การ์ฟีลด์
หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์ภาษาฝรั่งเศส
หมวดหมู่:การ์ตูนทีวีแอนิเมชันเกี่ยวกับแมว
หมวดหมู่:การ์ตูนทีวีแอนิเมชันเกี่ยวกับสุนัข
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:รายการโทรทัศน์ช่องบูมเมอแรง
บิล สกอชกวด

บิล อิชต์วาน กุนเธอร์ สกอชกวด (Bill Istvan Günther Skarsgård, Sv-Bill_Skarsgård.ogg เกิด 9 สิงหาคม 1990) เป็นนักแสดงชาวสวีเดน ซึ่งเป็นที่รู้จักในบทบาทมันหรือเพนนีไวส์ในเรื่อง อิท โผล่จากนรก (2017) และอิท โผล่จากนรก 2 (2019) ดัดแปลงจากนวนิยายเรื่อง อิท ของสตีเฟน คิง เขายังปรากฎตัวในภาพยนตร์เรื่อง Simple Simon, The Divergent Series: Allegiant, Atomic Blonde, Villains รวมถึงละคร Hemlock Grove และ Castle Rock

**แหล่งข้อมูลอื่น**
803889
หมวดหมู่:บุคคลที่เกิดในปี พ.ศ. 2533
หมวดหมู่:บุคคลที่ยังมีชีวิตอยู่
หมวดหมู่:นักแสดงชาวสวีเดน
โพรทอนเมล

โพรทอน เมล (ProtonMail) เป็นบริการอีเมลเข้ารหัสแบบ end-to-end ก่อตั้งขึ้นในปี พ.ศ. 2556 ในเจนีวา ประเทศสวิตเซอร์แลนด์ โดยนักวิทยาศาสตร์ที่พบกันที่ศูนย์วิจัยของเซิร์น ProtonMail ใช้การเข้ารหัสฝั่งไคลเอ็นต์เพื่อปกป้องเนื้อหาอีเมลและข้อมูลผู้ใช้ก่อนที่จะส่งไปยังเซิร์ฟเวอร์ของ ProtonMail ซึ่งแตกต่างจากผู้ให้บริการอีเมลทั่วไปเช่น Gmail และ Outlook.com บริการนี้สามารถเข้าถึงได้ผ่านไคลเอนต์เว็บเมล เครือข่ายทอร์ หรือแอปเฉพาะสำหรับไอโอเอสและแอนดรอยด์
ProtonMail ดำเนินการโดย Proton Technologies AG ซึ่งเป็นบริษัทที่ตั้งอยู่ในรัฐเจนีวา เซิร์ฟเวอร์ตั้งอยู่ที่สองแห่งในสวิตเซอร์แลนด์ นอกเขตอำนาจศาลของสหรัฐอเมริกาและสหภาพยุโรป บริษัทยังดำเนินการ ProtonVPN ซึ่งเป็นบริการเครือข่ายส่วนตัวเสมือน ProtonMail ได้รับเงินทุนเริ่มต้นผ่านการรณรงค์ระดมทุนจากประชาชน แม้ว่าบัญชีเริ่มต้นจะไม่เสียค่าใช้จ่าย แต่บริการนี้ยังมีตัวเลือกแบบชำระเงิน ในขั้นต้น ProtonMail ได้เปิดให้บริการแก่สาธารณะในเดือนมีนาคม พ.ศ. 2559 ณ เดือนมกราคม พ.ศ. 2560 ProtonMail มีผู้ใช้มากกว่า 2 ล้านคน และเพิ่มขึ้นเป็น 5 ล้านคนภายในเดือนกันยายน พ.ศ. 2561 และมากกว่า 10 ล้านคนภายในสิ้นปี 2561

**อ้างอิง**

**แหล่งข้อมูลอื่น**
 Source code of ProtonMail's web client บนกิตฮับ
หมวดหมู่:เว็บเมล
หมวดหมู่:ซอฟต์แวร์ข้ามแพลตฟอร์ม
หมวดหมู่:ซอฟต์แวร์ที่ใช้สัญญาอนุญาต MIT
หมวดหมู่:ซอฟต์แวร์ที่ใช้สัญญาอนุญาต GPL
หมวดหมู่:ซอฟต์แวร์เข้ารหัส
หมวดหมู่:บริการของเครือข่ายทอร์
ทูกรีก

ทูกรีก (tugrik; อักษรซีริลลิกมองโกเลีย: төгрөг, อักษรมองโกเลีย: ᠲᠥᠭᠥᠷᠢᠭ, อักษรโรมัน: tögrög; เครื่องหมาย: ₮; รหัส: MNT) เป็นสกุลเงินอย่างเป็นทางการของมองโกเลีย ในอดีตแบ่งออกเป็น 100 มองโก (mongo; мөнгө, möngö) ปัจจุบันค่าที่ต่ำที่สุดในการใช้งานทั่วไปคือธนบัตร 10 ทูกรีก และสูงสุดคือธนบัตร 20,000 ทูกรีก เครื่องหมายสกุลเงินในยูนิโคดคือTugrik sign
ในปี พ.ศ. 2553 ค่าเงินทูกรีกเพิ่มขึ้นร้อยละ 15 เมื่อเทียบกับดอลลาร์สหรัฐ เนื่องจากการเติบโตของอุตสาหกรรมเหมืองแร่ในมองโกเลีย อย่างไรก็ตาม อัตราแลกเปลี่ยนลดลงร้อยละ 24 ตั้งแต่ต้นปี พ.ศ. 2556 ถึงเดือนมิถุนายน พ.ศ. 2557 เนื่องจากการลงทุนจากต่างประเทศและรายได้จากการทำเหมืองที่ลดลง

**อ้างอิง**
หมวดหมู่:สัญลักษณ์แทนสกุลเงิน
หมวดหมู่:สกุลเงินเอเชีย
มูลนิธิเซฟอะเบรน

มูลนิธิเซฟอะเบรน (Save A Brain Foundation) เป็นองค์การไม่แสวงหาผลกำไรตามมาตรา 501(c)(3) โดยมีเป้าหมายในการสร้างความตระหนักที่มีต่อมะเร็งกลัยโอบลาสโตมา ซึ่งเป็นเนื้องอกในสมองที่พบบ่อยที่สุด รวมถึงการระดมทุนด้วยความหวังในการหาวิธีรักษาโรคระยะสุดท้ายนี้ จนถึงปัจจุบัน มูลนิธิได้ระดมทุนหลายหมื่นดอลลาร์เพื่อการวิจัยโรคมะเร็งสมอง

**จุดกำเนิด**
แผนการในการก่อตั้งมูลนิธิเริ่มขึ้นในช่วงประมาณเดือนมกราคม ค.ศ. 2008 หลังจากเพื่อนสามคนที่เพิ่งจบการศึกษาจากมหาวิทยาลัยเซาเทิร์นแคลิฟอร์เนียได้ตัดสินใจที่จะก่อตั้งมูลนิธิเพื่อช่วยต่อสู้กับมะเร็งกลัยโอบลาสโตมา ผู้ร่วมก่อตั้งมูลนิธิ ได้แก่ จอร์จ โคฮัน, ไอแซก ไมเออร์ และซามูเอล ซิโดเวตสกี ในเวลานั้น พ่อของไอแซกเพิ่งได้รับการวินิจฉัยว่าเป็นโรคมะเร็งกลัยโอบลาสโตมา ซึ่งทำหน้าที่เป็นแรงผลักดันในการก่อตั้งมูลนิธิ

**งานระดมทุน**
มูลนิธินี้เป็นเจ้าภาพจัดงานการระดมทุนหลายครั้งทั่วสหรัฐ ซึ่งรวมถึงงานสำคัญในรัฐนิวยอร์กและรัฐแคลิฟอร์เนีย
หนึ่งในงานระดมทุนที่สำคัญครั้งแรกของมูลนิธิคือ "โบว์ลิงฟอร์เบรนส์" ซึ่งจัดขึ้นในเดือนเมษายน ค.ศ. 2009 ที่ลักกีสไตรก์เลนส์ ในแมนแฮตตัน รัฐนิวยอร์ก งานนี้ถือเป็นโอกาสสำคัญครั้งแรกสำหรับมูลนิธิในการดำรงอยู่และทำให้เป้าหมายเป็นที่รู้จักของคนทั่วไป โดยความสำเร็จของงานนี้ทำให้เกิดการจัดซ้ำเป็นประจำในอีกหลายปี
งานระดมทุนที่โดดเด่นอีกงานหนึ่งเกิดขึ้นในวันที่ 3 กันยายน ค.ศ. 2009 ที่ฮอลลีวูดโบล ในลอสแอนเจลิส รัฐแคลิฟอร์เนีย ซึ่งมีการแสดง 'รัสเซียนโรแมนติกส์วิธเดอะลอสแอนเจลิสฟิลฮาร์มอนิก' ในช่วงเย็น
กิจกรรมที่มีขนาดเล็กและบ่อยกว่า ได้แก่ การเยี่ยมชมวิทยาเขตยูนิเวอร์ซิตีพาร์กของมหาวิทยาลัยเซาเทิร์นแคลิฟอร์เนีย ในงานเหล่านี้ ตัวแทนของมูลนิธิจะแจกโบรชัวร์, ใบปลิว และเอกสารอื่น ๆ ซึ่งเน้นกิจกรรมของมูลนิธิและเป้าหมายในอนาคต รวมถึงรับสมัครนักศึกษาและอาจารย์เพื่อช่วยให้บรรลุเป้าหมายเหล่านี้

**สมาคม**
มูลนิธิทำงานอย่างใกล้ชิดกับแพทย์และนักวิทยาศาสตร์การแพทย์หลายคน รวมถึง ดร.โทมัส ซี. เฉิน จากมหาวิทยาลัยเซาเทิร์นแคลิฟอร์เนีย ดร.เฉินเชี่ยวชาญด้านวิทยามะเร็งระบบประสาท, การรักษาเนื้องอกในสมอง และไขสันหลังหลายชนิด ห้องปฏิบัติการของเขาเน้นการแปลงผลการวิจัยใหม่เป็นการทดลองทางคลินิก ด้วยความพยายามในการพัฒนาการรักษาแบบใหม่ที่มุ่งเป้าไปที่เซลล์เนื้องอกเพื่อทำลายโดยเฉพาะ โดยมีความเสียหายน้อยที่สุดต่อเซลล์ปกติ

**อ้างอิง**
หมวดหมู่:องค์การประสาทศัลยศาสตร์
หมวดหมู่:การวิจัยโรคมะเร็ง
หมวดหมู่:เนื้องอกของสมอง
รูไคยา สุลต่าน บีกัม

รูไคยา สุลต่าน บีกัม (Ruqaiya Sultan Begum) ( 1542 – 19 มกราคม 1626) เป็นพระมเหสีของจักรพรรดิอักบัร ตั้งแต่ปี 1557 ถึง 1605 เรียกได้ว่าพระองค์คือพระมเหสีองค์แรกแห่งจักรพรรดิอัคบาร์ และเป็นมเหสีเอก พระองค์เป็นจักรพรรดินีแห่งจักรวรรดิโมกุลที่อยู่ในตำแหน่งยาวนานที่สุดเกือบ 50 ปี
รุไคยาเป็น พระสนมเอก และมีเป็น เจ้าหญิงแห่งราชวงศ์โมกุล มาตั้งแต่เกิด พระบิดา ฮินดาล เมอร์ซา เป็นพระอนุชาของ ฮูมายุน พระราชบิดาในองค์มหาราชอัคบาร์ พระองค์ทรงเป็นคู่หมั้นกับอัคบาร์เมื่ออายุเก้าขวบและแต่งงานกับเขาเมื่ออายุ 14 ปี แต่ถึงกระนั้น พระองค์กลับไม่มีพระราชบุตรกับองค์อัคบาร์เลย แม้เพียงพระองค์เดียว ต่อมาพระองค์ได้เลี้ยงดู คูร์ราราม (ในฐานะลูกบุญธรรม) หลานชายคนโปรดของมหาราชอัคบาร์ (ซึ่งต่อมาคือ จักรพรรดิชาห์ชะฮัน) ในฐานะมเหสีเอกของมหาราชอัคบาร์ พระองค์มีอิทธิพลเทียบเทียมพระองค์ และมีบทบาทสำคัญในการเจรจาระหว่างสามีและลูกเลี้ยงของเธอ เจ้าชายซาลิม ต่อมาในช่วงต้นทศวรรษที่ 1600 พระองค์ก็มีส่วนช่วยให้เจ้าชายซาลิมขึ้นครองราชบัลลังก์ 
พระองค์สวรรคตเพียงหนึ่งปีก่อนที่ชาห์ชะฮัน พระราชบุตรบุญธรรมของพระองค์ขึ้นครองบัลลังก์

**ในวัฒนธรรมสมัยนิยม**
รุไคยามีบทบาทสำคัญในนวนิยายของ Harold Lamb เรื่อง Nur Mahal (1935).
*รุไคยาเป็นตัวละครหลักในนวนิยายอิงประวัติศาสตร์ที่ได้รับรางวัลของ Indu Sundaresan  The Twentieth Wife  (2002) as well as in its sequel The Feast of Roses (2003).
*รุไคยาเป็นตัวละครสำคัญในนวนิยายอิงประวัติศาสตร์ของ Tanushree Podder เรื่อง 'Nur Jahan's Daughter' (2005).- Lavina Tandon ได้รับบทเป็นพระนางในละครเรื่อง โยดาห์ อัคบาร์ ศึกจารีตพิศวาส.
*Deepika Amin ได้รับบทเป็นพระนางในละครเรื่อง Siyaasat (based on The Twentieth Wife).
*ในละครเรื่อง Bharat Ka Veer Putra – Maharana Pratap Poorti Agarwal รับบทเป็นพระนางตอนวัยรุ่น and Falaq Naaz as an adult.
*Vaishnavi Rao ได้รับบทเป็นพระนางในละครเรื่อง Akbar — Rakht Se Takht Tak Ka Safar.
*Tasneem Sheikh ได้รับบทเป็นพระนางในละครเรื่อง Dastaan-E-Mohabbat: Salim Anarkali

**อ้างอิง**

**แหล่งขอมูลอื่น**
 Findly, Ellison Banks (1993). Nur Jahan: Empress of Mughal India. Oxford University Press. 9780195360608.
หมวดหมู่:เจ้าหญิงแห่งจักรวรรดิโมกุล
หมวดหมู่:พระมเหสีของจักรพรรดิอักบัร